PRITARTA

Lazdijų rajono savivaldybės

administracijos direktoriaus

2016 m. gegužės mėn. 17 d. įsakymu Nr. 10V-378

PATVIRTINTA

Lazdijų r. Šeštokų mokyklos

direktoriaus

2016 m. gegužės mėn. 30 d.

įsakymu Nr. V7-120

**LAZDIJŲ R. ŠEŠTOKŲ MOKYKLOS**

**2016**–**2018 metų**

**strateginis planas**

**2016 m.**

**Šeštokai**

**turinys**

[I. BENDROJI DALIS 3](#_Toc449101463)

[II. SITUACIJOS ANALIZĖ 3](#_Toc449101464)

[MOKYKLOS SSGG 3](#_Toc449101465)

[FILOSOFIJA. 6](#_Toc449101466)

[VIZIJA 6](#_Toc449101467)

[MISIJA. 6](#_Toc449101468)

[VEIKLOS PRIORITETAI 6](#_Toc449101469)

[MOKYKLOS STRATEGINIAI TIKSLAI IR UŽDAVINIAI: 7](#_Toc449101470)

[III. VEIKSMŲ PLANAS, LAUKIAMI REZULTATAI 8](#_Toc449101471)

[1 TIKSLAS. Gerinti ugdymo kokybę 8](#_Toc449101472)

[2 TIKSLAS. Kurti saugią mokymosi aplinką. 24](#_Toc449101473)

# I. BENDROJI DALIS

Lazdijų r. Šeštokų mokyklos strateginio plano tikslas – efektyviai organizuoti mokyklos veiklą, telkti mokyklos bendruomenę aktualioms ugdymo problemoms spręsti, pasirinkti veiklos prioritetus, numatyti ir planuoti mokyklos veiklą ateinantiems penkeriems metams.

Rengiant strateginį 2016–2018 metų Lazdijų r. Šeštokų mokyklos planą buvo vadovautasi:

1. Lietuvos Respublikos Švietimo įstatymu.
2. Valstybės švietimo strategijos 2013–2022 metų nuostatomis.
3. Lazdijų rajono savivaldybės 2015–2017 metų strateginiu veiklos planu.
4. Lazdijų rajono savivaldybės 2011–2020 metų strateginiu plėtros planu.
5. Lazdijų r. Šeštokų mokyklos nuostatais.
6. Mokyklos veiklos įsivertinimo rezultatais (3 paskutiniai metai).
7. Nacionalinės mokyklų vertinimo agentūros išorinio vertinimo ataskaita.
8. Mokyklos bendruomenės poreikių tyrimo duomenimis, jos pedagoginės ir kultūrinės veiklos patirtimi.
9. Mokyklos veiklos ataskaitomis.
10. Mokyklos bendruomenės pasiūlymais.

Lazdijų r. Šeštokų mokyklos strateginį planą rengė darbo grupė (mokyklos administracija, mokytojai, dalyvaujant mokiniams, mokinių tėvams; direktoriaus įsakymas 2015-10-14., Nr.V7-228).

# II. SITUACIJOS ANALIZĖ

## Mokyklos SSGG

|  |  |
| --- | --- |
| **Stiprybės** | **Silpnybės** |
| 1. Sėkmingas lėšų iš įvairių šaltinių pritraukimas ir jų panaudojimas ugdomajai aplinkai kurti.
2. Nuoseklus mokyklos veiklos įsivertinimo procesas.
3. Tinkamai teikiama pedagoginė ir socialinė pagalba mokiniams.
4. Geri mokinių pasiekimai sportinėse varžybose, konkursuose, projektuose.
5. Jauki ir tvarkinga ugdymosi aplinka.
6. Palankus mokytis klasių mikroklimatas.
7. Reikšmingas mokyklos vaidmuo vietos bendruomenėje.
8. Pasižymintys solidarumu ir geranoriškumu bendruomenės santykiai.
9. Ugdymo turinio aktualizavimas pamokose – siejimas su mokymosi aplinka, aktualiais įvykiais, mokinių patirtimi ar poreikiais.
10. Dauguma mokinių stropiai atlieka mokytojų paskirtas užduotis pamokoje.
11. Galimybės gabių mokinių saviraiškai, gebėjimų atsiskleidimui popamokinėse veiklose.
12. Ugdymo organizavimas netradicinėse aplinkose.
13. Bendradarbiavimas su socialiniais partneriais
14. Ugdymo procesas aprūpintas reikiamomis mokymo priemonėmis.
 | 1. Mokytojų pozityvumo stoka mokinių atžvilgiu dėl mokinių asmeninio tobulėjimo galimybių, elgesio normų ir pažangos siekimo.
2. Nepakankamas pedagogų darbo patirties panaudojimas ugdyme ir sklaida.
3. Nepakankamai efektyvūs ugdymo metodai ir būdai aktyviai ir savarankiškai mokinių veiklai organizuoti.
4. Nepakankamas dėmesys gabių vaikų ugdymui pamokoje.
5. Tėvų nenoras įsitraukti į jiems organizuojamus švietėjiškus renginius.
 |

|  |  |
| --- | --- |
| **Galimybės** | **Grėsmės** |
| 1. Mokinių socialinių įgūdžių, sveikatos, gebėjimų ugdymas, pedagogų dalykinių kompetencijų stiprinimas aktyviau dalyvaujant projektinėse programose.
2. Ryšių su socialiniais partneriais plėtojimas karjeros planavimo, ugdymo organizavimo, prevencijos srityje.
3. Naujų darbo ir bendravimo su tėvais formų paieška.
4. Papildomų lėšų pritraukimas ir patrauklios bei saugios ugdymo(si) aplinkos kūrimas.
5. Naujų edukacinių erdvių kūrimas mokyklos kiemo aplinkoje.
6. Už mokyklos ribų esančių edukacinių aplinkų panaudojimas skatinant mokinių mokymosi motyvaciją, gerinant ugdymo(si) rezultatus, formuojant kultūrą ir pasaulėžiūrą.
7. Aktyvinti partnerystės ryšius su kitomis mokyklomis skatinant pedagogų darbo patirties sklaidą, kompetencijų stiprinimą, mokinių bendravimą ir bendradarbiavimą.
8. Plėtoti gabių mokinių ugdymo(si) galimybes pamokų metu ir popamokinėje veikloje.
 | 1. Moralinių vertybių nuosmukis visuomenėje įtakoja mokinių agresijos, smurto, patyčių, atvejų ir psichotropinių medžiagų vartojimo, bėgimo iš pamokų tendencijų augimą.
2. Tėvų nedarbas įtakoja prastą šeimos materialinį apsirūpinimą, formuoja žemus vaikų ateities lūkesčius, slopina pozityvų ateities planavimą.
3. Blogėjanti mokinių sveikata įtakoja didesnį praleistų pamokų dėl ligos skaičių.
4. Dėl natūraliai mažėjančio mokinių skaičiaus mažėja ugdymo organizavimo, mokinių ugdymo turinio pasirinkimo galimybės.
5. Nepakankamas tėvų domėjimasis, atsakomybės mažėjimas už vaiko ugdymosi rezultatus ir abejingumas jo tobulėjimui neigiamai įtakoja ugdymo proceso kokybę, mokinių individualius pasiekimus ir pažangą.
 |

## FILOSOFIJA.

Gyvendami mokomės, mokydamiesi gyvename.

## VIZIJA.

* Pagrindinė mokykla, orientuota į moksleivių gebėjimų ugdymą, lygių galimybių sudarymą, geresnės ugdymo kokybės užtikrinimą.
* Mokykla, kurioje yra moderni, saugi, jauki mokymosi aplinka, padedanti tenkinti moksleivių poreikius ir polinkius.
* Demokratiška mokykla, kurioje mokoma gyventi, remiantis bendražmogiškomis vertybėmis, meile Tėvynei, pagarba šeimos tradicijoms, tautos kultūrai, šalies istorijai.
* Besimokanti institucija, tobulinanti savo vertybių sistemą.

## MISIJA.

* Užtikrinti kiekvienam mokiniui atitinkančias jo amžių, interesus, gebėjimus, žinias, mokymosi aplinkas, kurios įgalintų įgyti bendrąją asmenybinę ir socialinę brandą, išmokytų nuolat plėtoti teikiamą išsilavinimą taip, kad jis galėtų sėkmingai dirbti, gyventi, integruotis visuomenėje, ją įtakodamas ir tobulindamas.

## **VEIKLOS PRIORITETAI.**

* Ugdymo proceso modernizavimas ir švietimo kokybės kėlimas.
* Mokinių kūrybiškumo ir atsakingumo ugdymas.
* Saugios mokymosi aplinkos užtikrinimas ir mokinių sveikatos stiprinimas.

## MOKYKLOS STRATEGINIAI TIKSLAI IR UŽDAVINIAI.

* 1. **Gerinti ugdymo kokybę:**
	2. ugdymo procese taikyti inovacijas;
	3. skatinti mokinių mokymosi motyvaciją;
	4. vesti pamokas, orientuotas į mokinių pasiekimus ir kompetencijų didinimą;
	5. sudaryti galimybes mokinių saviraiškai ir gabių mokinių ugdymui(si);
	6. vykdyti metodinės ir pedagoginės veiklos gerosios patirties sklaidą, stiprinti pedagogų bendradarbiavimą;
	7. efektyvinti pedagoginės pagalbos teikimą;
	8. gerinti ugdymo kokybę panaudojant ugdymo rezultatus;
	9. stiprinti mokyklos ir tėvų partnerystę;

**2. Kurti saugią mokymosi aplinką:**

2.1. kurti naujas edukacines aplinkas;

2.2. efektyvinti mokinių žalingų įpročių, nusikalstamumo ir patyčių prevenciją, mokinių sveikatos ugdymą, gerinti mokyklos bendruomenės mikroklimatą įtraukiant mokinius, tėvus ir pedagogus;

2.3. formuoti rizikos grupei priklausančių mokinių elgesio normas ir gerinti jų pamokų lankomumą;

2.4. užtikrinti mokinių saugumą mokyklos teritorijoje;

# III. VEIKSMŲ PLANAS, LAUKIAMI REZULTATAI

## 1 tikslas. GERINTI Ugdymo kokybĘ

|  |  |  |  |  |
| --- | --- | --- | --- | --- |
| **Priemonės pavadinimas** | **Planuojamas rezultatas** | **Įgyvendinimo kriterijai** | **Finansavimo šaltinis**  | **Atsakingi** |
| **1.1. Ugdymo procese taikyti inovacijas** |
| 1.1.1. Turimų informacinių technologinių priemonių panaudojimas ugdymo procese  | Sėkmingos, motyvuojančios mokytis pamokos, aktyvūs mokymo metodai, IKT kompetencijų ugdymas  | Visi dalykų mokytojai turi informacinio raštingumo kompetencijų, turi galimybę naudotis informacinėmis technologijomis, 30 % vestų pamokų naudojama informacinės technologijos (mokinių apklausų rezultatai) | Mokinio krepšelio lėšos | Pavaduotojas ugdymui |
| 1.1.2. Naujų inovatyvių mokymo priemonių įsigijimas  | Efektyvus ugdymo procesas, motyvuojančios pamokos | Kiekvienais metais už mokinio krepšelio lėšas, skirtas mokymo priemonėms įsigyti, bus nupirkta modernių mokymo priemonių | Mokinio krepšelio lėšos | Pavaduotojas ūkiui |
| 1.1.3. Netradicinės ir integruotos pamokos | Efektyvus mokymas (is) | Kiekvienas mokytojas per metus praveda bent vieną integruotą ir netradicinę pamoką | Mokinio krepšelio ir projektų lėšos  | Metodinė taryba |
| 1.1.4. Mokinių ugdymas per projektines, tiriamąsias veiklas | Ugdymo proceso efektyvinimas, ugdymo naujovių paieška ir taikymas, mokinių bendrųjų ir dalykinių kompetencijų ugdymas | Visi mokiniai per metus yra įtraukti bent į vieną projektinę ar tiriamąją veiklą  | Projektų lėšos,Mokinio krepšelio lėšos | Dalykų metodinės grupės |
| 1.1.5. Mokytojų kvalifikacijos kėlimas, siekiant atnaujinti IKT naudojimo pamokoje kompetencijas, ieškant naujų inovacijų taikymo ugdymo procese formų | Efektyviai panaudojamos mokyklos įsigytos IKT, mokytojų įgytos naujos kompetencijos, naujos pamokų organizavimo formos ir mokymo metodai | Visi mokytojai per 3 metus bent 1 kartą kelia kvalifikaciją IKT panaudojimo pamokose tematika | Mokinio krepšelio lėšos | Direktorius |
| **1.2. Skatinti mokinių mokymosi motyvaciją** |
| 1.2.1. Pažintinės išvykos, edukacinės pamokos už mokyklos ribų | Kils mokymosi motyvacija, plėsis mokinių akiratis, mokiniai stiprins bendrąsias ir dalykines kompetencijas | Kiekvienais metais kiekvienas mokytojas praveda bent po 1 pamoką edukacinėse aplinkose už mokyklos ribų | Mokinio krepšelio lėšos | Pavaduotojas ugdymui |
| 1.2.2. Padėkos dienos organizavimas, mokinių skatinimo už mokymosi pasiekimus sistemos tobulinimas | Kils mokymosi motyvacija, gerės bendruomenės narių santykiai, bendravimas ir bendradarbiavimas | Kasmet įvykęs padėkos dienos renginys, paskatinti labai gerai besimokantys ir pamokas lankantys mokiniai | Rėmėjai | Direktorius |
| 1.2.3. Mokinių pasiekimų viešinimas mokyklos internetinėje svetainėje | Mokyklos rezultatai prieinami plačioje informacinėje erdvėje, autoritetų ir lyderystės formavimas | Paviešinti mokinių pasiekimai per mokslo metus mokyklos internetinėje svetainėje | – | Mokyklos internetinės svetainės administratorius |
| 1.2.4. Mokinių darbų publikavimas mokyklos edukacinėse erdvėse ir mokyklos internetinėje svetainėje | Mokiniai paskatinami dalyvauti įvairiose veiklose, įvertinamos mokinių pastangos | Organizuotos mokinių darbų parodos mokyklos edukacinėse erdvėse, publikuoti mokinių darbai mokyklos internetinėje svetainėje | Mokinio krepšelio, rėmėjų lėšos | Pavaduotojas ugdymui |
| **1.3. Vesti pamokas, orientuotas į mokinių pasiekimus ir kompetencijų didinimą** |
| 1.3.1. Pamokos ugdymo turinio ir metodikos planavimo tobulinimas | Pamokoje įgyvendinami pamokos uždaviniai, mokiniai įgyja bendrųjų ir dalykinių kompetencijų | Per metus kiekvienos metodinės grupės mokytojai praveda bent vieną atvirą pamoką mokyklos mokytojams.3 proc. sumažės mokinių, nepasiekusių patenkinamo pasiekimų lygmens, skaičius, 5 proc. padidės pagrindinį ir aukštesnįjį pasiekimų lygmenį pasiekusiųjų mokinių skaičius | Mokinio krepšelio lėšos | Metodinė taryba |
| 1.3.2. Standartizuotų, diagnostinių testų ir PUPP užduočių ir rezultatų informacijos panaudojimas mokinių dalykinių kompetencijų ugdymui | Mokiniai įgis kompetencijų, užtikrinančių galimybes pasiekti teigiamą įvertinimą atliekant standartizuotus, diagnostinius testus ir pasiekimų patikrinimą | Pagerės mokinių standartizuotų, diagnostinių testų, PUPP rezultatai. Siekiamybė – standartizuotų, diagnostinių testų rezultatai atitinka Lietuvos rezultatų vidurkį, PUPP rezultatai – atitinka Lazdijų r. mokyklų rezultatų vidurkį | Mokinio krepšelio lėšos | Metodinė taryba |
| 1.3.3. mokytojų kvalifikacijos kėlimas, tobulinant pamokos kokybę | Mokytojų dalyvavimas kvalifikacijos kėlimo kursuose pamokos tobulinimo srityje | Kiekvienais metais bent 25 proc. mokytojų kvalifikaciją kels pamokos tobulinimo srityje  | Mokinio krepšelio lėšos | Direktorius |
| **1.4. Sudaryti galimybes mokinių saviraiškai ir gabių mokinių ugdymui(si)** |
| 1.4.1. Mokinio ypatingų gebėjimų įvertinimas naudojant psichologo taikomą Wechslerio WASI intelekto skalę | Gabių mokinių atpažinimas, ugdymo proceso pritaikymas pagal mokinio gebėjimus | Įvertinti visi mokytojų teikiami mokiniai | Mokinio krepšelio lėšos  | Mokyklos psichologas |
| 1.4.2. Pagal galimybes sudaryti sąlygas mokiniams rinktis dalykų modulius ir pasirenkamuosius dalykus | Mokyklos ugdymo plano įgyvendinimas | Įgyvendintos mokinių pasirinktos ugdymo programos | Mokinio krepšelio lėšos | Pavaduotojas ugdymui  |
| 1.4.3. Įvairinti neformalaus ugdymo programų pasiūlą, atsižvelgiant į mokinių poreikius ir mokyklos finansines galimybes, į neformaliojo ugdymo veiklą įtraukti kuo daugiau mokinių | Didesnė neformalaus švietimo programų įvairovė leis atsiskleisti mokinių saviraiškai ir iniciatyvumui | Atsižvelgiant į mokinių pageidavimus, išreikštus anketinėse apklausose, ir mokinio krepšelio lėšas, parengtos ir įgyvendintos neformalaus ugdymo programos. Neformaliojo ugdymo užsiėmimus mokykloje lanko 90 proc. mokinių | Mokinio krepšelio lėšos | Pavaduotojas ugdymui  |
| 1.4.4. Neformaliojo švietimo programų turinį orientuoti į bendrąsias ir dalykines kompetencijas. Vykdyti programų įgyvendinimo atsiskaitomybę mokyklos bendruomenei ir mokyklos bei rajoniniuose renginiuose  | Lankydami neformaliojo švietimo užsiėmimus mokiniai praplės bendrąsias ir įgis dalykinių kompetencijų, pasiruoš mokyklos ir rajoniniams renginiams, bus užimti, įgis daugiau pasitikėjimo savo jėgomis. Mokyklos bendruomenė bus informuojama apie neformaliojo švietimo užsiėmimų rezultatus | Formaliojo ugdymo programų turinys orientuotas į menus, sveiką gyvenseną, 50 proc. siūlomų neformaliojo ugdymo programų yra dalykinės (gamtos, tikslių, humanitarinių ir socialinių mokslų). Kasmet mokyklos bendruomenei ugdymo rezultatus pristato programas įgyvendinantys mokytojai ir mokiniai. Neformaliojo ugdymo programas įgyvendinantys mokytojai su mokiniais dalyvauja mokyklos bei rajoniniuose renginiuose | Mokinio krepšelio lėšos | Dalykų metodinės grupės |
| 1.4.5. Netradicinių dalykinių dienų organizavimas (kalbų ir socialinių mokslų, gamtos ir tiksliųjų mokslų, menų ir technologijų) | Mokiniai galės dalykines žinias pritaikyti praktiškai, atlikti netradicines užduotis, varžytis su kitų mokyklų mokiniais | Kasmet organizuotos netradicinės dalykinės dienos (kalbų ir socialinių mokslų, gamtos ir tiksliųjų mokslų, menų ir technologijų | Mokinio krepšelio lėšos | Dalykų metodinės grupės |
| 1.4.6. Gabiems mokiniams organizuojamos edukacinės išvykos: į laboratorijas, mokslo ir technologijų objektus | Mokiniai įgis ir sustiprins matematines, gamtos ir socialinių mokslų, menų ir technologijų dalykines kompetencijas | Organizuotos 2–3 edukacinės išvykos per metus gabiems mokiniams | Mokinio krepšelio, projektų lėšos | Dalykų mokytojai |
| 1.4.7. Skatinti gabius mokinius dalyvauti olimpiadose, konkursuose, projektuose, varžybose, viktorinose, parodose, akcijose | Iniciatyvumo, savarankiškumo ir kūrybiškumo ugdymas | Organizuoti mokykliniai olimpiadų, konkursų turai, visose rajoninėse olimpiadose, konkursuose, viktorinose ir varžybose mokyklą atstovauja mokiniai ar jų komandos, mokykloje organizuojamos mokinių darbų parodos, akcijos, viktorinos | Mokinio krepšelio lėšos | Dalykų mokytojai |
| 1.4.8. Skatinti ir palaikyti mokinių novatoriškas iniciatyvas dalyvauti mokinių savivaldos veikloje | Pilietiškumo, iniciatyvumo, savarankiškumo ir kūrybiškumo ugdymas | Kasmet įgyvendinamas mokinių tarybos parengtas veiklos planas | Mokinio krepšelio ir rėmėjų lėšos | Mokinių tarybos pirmininkas  |
| **1.5. Vykdyti metodinės ir pedagoginės veiklos gerosios patirties sklaidą, stiprinti pedagogų bendradarbiavimą** |
| 1.5.1. Personalo patirties panaudojimas ugdymo tobulinimui | Mokytojai, grįžę iš kvalifikacijos kėlimo renginių, direkcinių pasitarimų metu ar metodinėse grupėse mokytojams skleis gerąją patirtį. | Visi mokytojai, dalyvavę kvalifikacijos tobulinimo renginiuose direkciniuose pasitarimuose ar metodinėse grupėse mokytojams pristato gerąją patirtį | Mokinio krepšelio lėšos | Dalykų mokytojai |
| 1.5.2. Bendradarbiavimas su rajono mokytojais dalijantis gerąja patirtimi ugdymo rezultatų gerinimo metodikos srityje | Mokytojai pasidalins sėkminga patirtimi su kitų mokyklų pedagogais, įgis naujų žinių apie efektyvią pamoką | 2017 m. mokykloje organizuota rajoninė konferencija dalykų mokytojams, visi mokytojai dalyvauja edukacinėse parodose „Mano mokykla 2016; 2018“, 30 proc. iš jų pristato gerąją patirtį kitų mokyklų mokytojams. Dalykų mokytojai dalyvauja kitų mokyklų mokytojų vedamose atvirose pamokose | Projektų lėšos | Metodinė taryba |
| 1.5.3. Darbo grupių mokyklos veiklai planuoti sudarymas įtraukiant visus mokytojus | Parengta metinės veiklos programa, mokyklos ugdymo planas, mokyklos ataskaitos, parengti projektai, organizuoti renginiai | Mokyklos veiklos planavimui sudaromos darbo grupės. Per 3 metus mokyklos veiklos planavimo darbo grupėse dalyvauja visi mokytojai | Mokinio krepšelio lėšos | Direktorius |
| 1.5.4. Atvirų dalykinių pamokų organizavimas | Mokytojų gerosios patirties sklaida mokyklos ir rajono pedagogams | 2 atviros pamokos per metus rajono dalykų mokytojams | Mokinio krepšelio lėšos | Metodinė taryba |
| **1.6. Efektyvinti pedagoginės pagalbos teikimą** |
| 1.6.1. Mokiniams ir jų tėvams teikiamos profesinio informavimo, konsultavimo ir orientavimo paslaugos | Mokinių ir jų tėvų profesinis švietimas ir informavimas, konsultavimas, pažintis su mokyklomis ir jų studijų programomis, priėmimo sąlygomis.Parodų, stendų profesinio švietimo tema įrengimas.Mokinių susitikimai su profesinių mokyklų atstovais, išvykos į įmones tikslu susipažinti su įvairių profesijų ypatumais, išvykos į tėvų darbovietes. Pagalba mokiniams planuojant karjerą, verslumo renginių organizavimas. Karjeros ugdymo renginiai klasėse, bendradarbiavimas su kaimyninėmis mokyklomis, bendri renginiai, informacijos sklaida apie ugdymą karjerai mokyklos internetinėje svetainėje | Visi besikreipiantys mokiniai ir jų tėvai gauna profesinio konsultavimo paslaugą, kasmet organizuojama bent 1 išvyka į profesinių ir aukštųjų mokyklų studijų mugę. Mokykloje yra įrengtas profesinio informavimo stendas, informacija jame periodiškai atnaujinama. Kasmet birželio 3d. organizuojama visuotinė atvirų durų diena tėvų darbovietėse, 10 kl. mokiniai balandžio mėn. išvyksta į Darbo biržos specialistų paskaitą. Kasmet mokykloje organizuojama tradicinė Kaziuko mugė, bendri renginiai Šeštokų, Krosnos, A. Kirsnos ir Marijampolės savivaldybės Želsvos pagrindinės mokyklos mokiniams. Mokyklos 10 klasės mokiniai supažindinami su viduriniu ugdymu. Mokyklos svetainėje pateikta informacija apie ugdymo karjerai naudingas nuorodas, viešinami vesti renginiai | Mokinio krepšelio lėšos | Klasių auklėtojų metodinė grupė |
| 1.6.2. Socialinės pagalbos teikimas socialinių įgūdžių stokojantiems mokiniams ir jų tėvams | Mokiniai ir jų tėvai įgis socialinių įgūdžių, sumažės socialinė atskirtis tarp mokinių, pagerės mokinių savivertė ir pasitikėjimas savimi, pakils mokymosi motyvacija | Socialinę pagalbą gauna visi mokiniai, stokojantys socialinių įgūdžių pagal mokyklos Vaiko gerovės komisijos nutarimus ir VšĮ Lazdijų švietimo centro pateiktas pažymas | Mokinio krepšelio lėšos | Socialinis pedagogas |
| 1.6.3. Specialiosios pagalbos teikimas mokiniams, jų tėvams ir mokytojams | Mokiniai, jų tėvai ir mokytojai gaus profesionalią specialiojo pedagogo pagalbą, pagerės specialiųjų poreikių mokinių ugdymosi rezultatai | Specialiąsias pratybas lanko visi mokiniai pagal VšĮ Lazdijų švietimo centro pateiktas pažymas, konsultuojami jų tėvai ir mokinius mokantys mokytojai | Mokinio krepšelio lėšos | Specialusis pedagogas |
| 1.6.4. Logopedinės pagalbos teikimas kalbėjimo sutrikimų turintiems mokiniams ir jų tėvams | Bus ištaisytos mokinių kalbėjimo spragos, mokiniai pasieks geresnių ugdymosi rezultatų | Logopedines pratybas lanko visi mokiniai pagal VšĮ Lazdijų švietimo centro pateiktas pažymas ir suderintus sąrašus. Konsultuojami mokinių tėvai ir mokinius mokantys mokytojai | Mokinio krepšelio lėšos | Logopedas |
| 1.6.5. Psichologo pagalbos teikimas mokiniams, jų tėvams ir pedagogams sprendžiant mokinių asmenybines, bendravimo ir elgesio problemas | Sprendžiamos mokinių psichologinės problemos  | Psichologo konsultacijas lanko visi mokiniai pagal VšĮ Lazdijų švietimo centro pateiktas pažymas, Lazdijų rajono savivaldybės ir mokyklos Vaiko gerovės komisijos nutarimus. Konsultuojami mokinių tėvai ir mokinius mokantys mokytojai. | Mokinio krepšelio lėšos | Psichologas |
| 1.6.6. Mokymosi pagalbos teikimas pamokoje ir po pamokų skirtingų gebėjimų mokiniams, mokinių konsultavimas | Mokiniai pašalins mokymosi spragas, pagerės mokymosi rezultatai, pagerės mokymosi motyvacija, bus formuojama mokinių atsakomybė už savo rezultatus, stiprinama mokymosi kompetencija | Pamokoje dalykų mokytojai konsultuoja skirtingų gebėjimų mokinius, diferencijuoja užduotis (stebėtų pamokų ir anketų rezultatų išvados). Mokyklos mokytojai mokymosi pagalbą teikia po pamokų pagal sudarytą tvarkaraštį. 9–10 kl. mokiniai kaip vieną iš socialinės veiklos rūšių teikia savanorišką pagalbą pradinių klasių mokiniams pailgintos grupės metu  | Mokinio krepšelio lėšos | Dalykų mokytojai  |
| **1.7. Gerinti ugdymo kokybę panaudojant ugdymo rezultatus** |
| 1.7.1. Standartizuotų ir diagnostinių testų, PUPP užduočių ir rezultatų informacijos panaudojimas ugdymo kokybės gerinimui | Mokytojai įgis kompetencijų, padedančių pagerinti standartizuotų ir diagnostinių testų ir PUPP rezultatus | Siekiamybė –standartizuotų bei diagnostinių testų rezultatai atitinka Lietuvos rezultatų vidurkį, PUPP rezultatai – atitinka Lazdijų r. mokyklų rezultatų vidurkį. Atsižvelgiant į PUPP ir Standartizuotų bei diagnostinių testų rezultatus, mokinio krepšelio lėšas, bus koreguojamas pasirenkamasis ugdymo turinys | Mokinio krepšelio lėšos | Pavaduotojas ugdymui |
| 1.7.2. Mokinių pažangos stebėsenos efektyvinimas | Mokytojai, klasių auklėtojai ir tėvai turės informaciją apie mokinių pasiekimus, priims sprendimus dėl mokymosi pagalbos teikimo, mokymosi spragų šalinimo | Kasmet rengiamos mokinių individualios pažangos suvestinės, lyginami mokinių metiniai įvertinimai ir standartizuotų testų bei PUPP rezultatai. 3 proc. sumažės mokinių, nepasiekusių patenkinamo pasiekimų lygmens, skaičius, 5 proc. padidės pagrindinį ir aukštesnįjį pasiekimų lygmenį pasiekusiųjų mokinių skaičius. Itin gabūs arba nepasiekę dalyko patenkinamojo lygmens mokiniai rengia individualius ugdymo(si) planus | Mokinio krepšelio lėšos, TAMO dienynas | Pavaduotojas ugdymui  |
| **1.8. Stiprinti mokyklos ir tėvų partnerystę**  |
| 1.8.1 Mokinių tėvų švietimas pedagoginiais, psichologiniais ir sveikatos tausojimo klausimais | Mokinių tėvų kompetencijų ugdymas | Kasmet tėvams pravedama 4–5 šviečiamieji renginiai pedagoginiais, psichologiniais, socialiniais ir sveikatos tausojimo klausimais | Mokinio krepšelio lėšos | Metodinė taryba |
| 1.8.2. Mokinių tėvų įtraukimas į mokyklos veiklą: renginių planavimą, renginių ir pamokų organizavimą, pedagoginę ir švietėjišką veiklą | Organizuoti bendri renginiai, bendradarbiauti pasiruošę tėvai ir mokytojai, geriau pažinta mokyklos veikla | Prie mokyklos švenčių ir kitų renginių organizavimo prisideda mokinių tėvų komitetas  | Mokinio krepšelio lėšos | Mokyklos mokinių tėvų komitetas |
| 1.8.3. Mokinių tėvų lūkesčių tyrimas | Organizuojamos apklausos, išaiškinti mokinių tėvų lūkesčiai | 2016m. įvykdyta mokinių tėvų apklausa „Kokios priemonės padėtų įtraukti tėvus į mokyklos veiklą“, kasmet vykdoma apklausa „Mokinių tėvų pasiūlymai mokyklos veiklai tobulinti“. Apklausose dalyvauja bent 60 proc. pakviestųjų tėvų | IQES online platforma | Pavaduotojas ugdymui |
| 1.8.4. Tėvų dienų organizavimas | Tėvų informavimas apie mokinių ugdymosi rezultatus, mokymosi sėkmes ir nesėkmes | Kiekvieną savaitę klasių auklėtojai skiria 1 val. tėvų priėmimui mokykloje | Mokinio krepšelio lėšos | Klasių auklėtojai  |
| 2 TIKSLAS. Kurti saugią mokymosi aplinką |
| **2.1. Kurti naujas edukacines aplinkas** |
| 2.1.1. Lauko klasės įrengimas | Ugdymo formų ir metodų taikymo įvairovė pamokose | Iki 2018 m. įrengta lauko klasė | Rėmėjų, projektų lėšos | Pavaduotojas ūkio reikalams |
| 2.1.2. Edukacinių erdvių įrengimas mokomuosiuose kabinetuose ir kitose mokyklos patalpose | Mokinių praktinių įgūdžių ir gebėjimų formavimas, mokyklos estetinio įvaizdžio kūrimas, sąlygų sudarymas mokiniams saugiai ir turiningai leisti laiką pertraukų metu | Mažiausiai 2 kartus per metus atnaujinamos edukacinės erdvės mokomuosiuose kabinetuose ir kitose mokyklos erdvėse | Mokinio krepšelio, rėmėjų, projektų lėšos | Dalykų mokytojai |
| 2.1.3. Mokyklos aplinkos kampelių, želdinių ir gėlynų formavimas įtraukiant mokyklos bendruomenę: mokytojus, klasių auklėtojus, mokinius ir jų tėvus | Mokyklos aplinkos įvaizdžio kūrimas, mokinių estetinio skonio formavimas, komandinio darbo įgūdžių formavimas, bendruomenės telkimas | Kasmet 5–10 kl. mokiniai, mokytojai ir klasių auklėtojai dalyvauja tvarkant, atnaujinant mokyklos aplinką. Mokyklos aplinka yra estetiška | Rėmėjų ir projektų lėšos | Socialinės – pilietinės veiklos koordinatorius |
| **2.2. Efektyvinti mokinių žalingų įpročių, nusikalstamumo ir patyčių prevenciją, mokinių sveikatos ugdymą, gerinti mokyklos bendruomenės mikroklimatą įtraukiant mokinius, tėvus ir pedagogus** |
| 2.2.1. VGK narių ir pedagogų kompetencijų tobulinimas prevencijos srityje | VGK nariai ir mokytojai įgis naujų žinių ir kompetencijų, kaip dirbti su turinčiais žalingų įpročių, linkusiais nuskalsti ir tyčiotis, kenčiančius patyčias vaikais ir jų tėvais | Kasmet bent 1 kartą per metus VGK nariai ir kiti pedagogai tobulina kompetencijas prevencijos tematika, lankydami realius ar virtualius kvalifikacijos kėlimo renginius | Mokinio krepšelio lėšos | VGK pirmininkas |
| 2.2.2. Prevenciniai renginiai mokyklos bendruomenei pasitelkiant socialinius partnerius: policijos pareigūnus, vaiko teisių apsaugos specialistus, socialinius darbuotojus, sveikatos įstaigų darbuotojus, švietimo centro darbuotojus, priešgaisrinės apsaugos darbuotojus ir tėvus | Vieningo požiūrio į neigiamus socialinius veiksnius, veikiančius vaikus, formavimas | Kasmet įgyvendinti mokyklos VGK ir pagalbos mokiniui specialistų veiklos planai | Mokinio krepšelio lėšos | VGK pirmininkas |
| 2.2.3. Mokinių tarybos iniciatyvų palaikymas vykdant prevencinius renginius, buriant mokyklos mokinių bendruomenę | Mokinių iniciatyvumo ir pilietiškumo ugdymas, teisingo požiūrio į gyvenimo būdo pasirinkimą formavimas | Kasmet įgyvendinti mokinių tarybos veiklos planai | Mokinio krepšelio lėšos | Mokinių tarybos pirmininkas |
| 2.2.4. Bendros mokinių, pedagogų ir jų tėvų diskusijos prevencine, ugdymo tobulinimo tematikomis | Bendruomeniškumo, demokratiškumo ugdymas | Pravesta 1–2 renginiai per metus  | Mokinio krepšelio lėšos | Pavaduotojas ugdymui |
| 2.2.5. Bendros mokinių, tėvų ir pedagogų veiklos: aplinkos tvarkymas, ruošimasis šventėms, parodoms, renginiams | Bendruomeniškumo stiprinimas | Kasmet organizuojami tradiciniai mokyklos renginiai, prie jų organizavimo prisideda mokinių tėvai | Mokinio krepšelio lėšos, projektų lėšos | Mokyklos savivaldos institucijų pirmininkai |
| 2.2.6. Projektinės veiklos efektyvinimas prevencine tematika | Prevencinių veiklų planavimas ir įgyvendinimas | Kasmet rengiamos ir įgyvendinamos patyčių, psichotropinių medžiagų vartojimo, sveikatinimo, vasaros poilsio organizavimo programos (mažiausiai po 1 programą pagal atskiras temas) | Mokinio krepšelio lėšos, projektų lėšos | Projektų rengimo darbo grupė |
| 2.2.7. Patyčių prevencinių programų įgyvendinimas mokyklos bendruomenėje. Teigiamo mokinių elgesio pastiprinimo priemonių sukūrimas ir naudojimas, patyčių stebėsena | Pagerės mikroklimatas mokyklos bendruomenėje, sumažės patyčių atvejų tarp mokinių. Pedagogai ir kiti mokyklos darbuotojai bus apmokyti atpažinti patyčias ir užkirsti kelią jų plitimui, bendrauti su patyčias patyrusiais ir patyčias inicijuojančiais mokiniais. Kasmet bus vykdoma patyčių paplitimo stebėsena | Kasmet vykdomos apklausos patyčių tema, mažėjantis patyčių lygis mokykloje. Mokiniai klasėse yra sukūrę pageidaujamo elgesio taisykles. Mokykloje sprendžiami visi patyčių atvejai | Projektų lėšos, mokinio krepšelio lėšos | VGK pirmininkas |
| 2.2.8. Dalyvavimas tarptautiniame jaunimo mainų projekte | Jaunų žmonių įtraukimas į tarpkultūrines iniciatyvas, užimtumo gerinimas | 2016 m. įgyvendinta jaunimo mainų tarptautinė programa | Projekto lėšos | Mokyklos komanda |
| **2.3. Formuoti rizikos grupei priklausančių mokinių elgesio normas ir gerinti jų pamokų lankomumą** |
| 2.3.1. Pageidaujamo elgesio skatinimo bei drausminimo sistemos tobulinimas | Mokiniai suvoks netinkamo elgesio pasekmes, klasių auklėtojai kartu su mokiniais reguliariai vertins vieni kitų elgesį, rinks teigiamo elgesio pavyzdžius, skatins juos | Kasmet mažėjantis mokyklos vidaus tvarkos taisykles pažeidusių mokinių skaičius. Klasių bendruomenės nariai vertina vieni kitų elgesį. Mokykloje skatinami teigiamą elgesio pavyzdį rodantys mokiniai | Mokinio krepšelio lėšos | Socialinis pedagogas |
| 2.3.2. Bendradarbiavimas su mokinių tėvais, socialiniais partneriais dėl mokinių lankomumo užtikrinimo | Bus užtikrinamas mokinių mokyklos lankymas, sprendžiamos vaiko ar šeimos problemos | Kasmet mažėjantis praleistų be pateisinamos priežasties pamokų skaičius, mažesnis mokyklą blogai lankančių mokinių skaičius | Mokinio krepšelio lėšos | VGK pirmininkas |
| **2.4. Užtikrinti mokinių saugumą mokyklos teritorijoje** |
| 2.4.1. Mokyklos teritorijos aptvėrimas | Mokinių ir materialinio turto saugumas | Iki 2018 m. aptverta mokyklos teritorija | Biudžeto lėšos | Pavaduotoja ūkio reikalams |
| 2.4.2. Senų medžių išpjovimas mokyklos teritorijoje | Mokinių ir mokyklos pastatų saugumas | 2016 m. išpjauti seni medžiai | Biudžeto lėšos | Pavaduotoja ūkio reikalams |

|  |  |
| --- | --- |
| SUDERINTA Mokyklos tarybos2015-12-28 posėdžioprotokoliniu nutarimu(protokolas Nr. S1-4 ) |  |